Diari Oficial de la Generalitat Valenciana


Sumari del DOGV 6056, del 14-07-2009 (2009/7472)

RESOLUCIÓ de 24 de juny de 2009, del rector de la Universitat Politècnica de València, relativa a la supressió i modificació de diversos fitxers automatitzats d'aquesta administració pública en aplicació de l'article 20 de la Llei orgànica 15/1999, de 13 de desembre, de Protecció de Dades de Caràcter Personal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2009/06/24/(1)/dof/vci/html**

### Dades del document

Número de DOGV
:   6056

Data del DOGV
:   14-07-2009

Secció del DOGV
:   I. DISPOSICIONS GENERALS

Número del document
:   2009/7472


Data del document
:   24-06-2009

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * dades personals
    * universitat
    * legislació
    * base de dades

RESOLUCIÓ de 24 de juny de 2009, del rector de la Universitat Politècnica de València, relativa a la supressió i modificació de diversos fitxers automatitzats d'aquesta administració pública en aplicació de l'article 20 de la Llei orgànica 15/1999, de 13 de desembre, de Protecció de Dades de Caràcter Personal. [2009/7472]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es podran fer mitjançant disposició general publicada en el Boletín Oficial del Estado o diari oficial corresponent.  
Havent sorgit la necessitat d'efectuar actuacions no previstes en el moment en què es va regular el fitxer, aquest s'ha de modificar. Així mateix, havent-se complit les finalitats per a les quals es van tractar algunes dades, cal suprimir el fitxer corresponent.  
En compliment d'aquest mandat legal, el Rectorat de la Universitat Politècnica de València resol:  
Primer  
Aprovar la supressió del fitxer que es relaciona en l'annex I d'aquesta resolució, creat per mitjà de la Resolució de 29 de gener de 2008, de la Universitat Politècnica de València, publicada en el Diari Oficial de la Comunitat Valenciana número 5.702, de 13 de febrer de 2008, per la qual es compleix a la Llei orgànica que regula el tractament automatitzat de les dades de caràcter personal.  
Segon  
Aprovar la modificació del fitxer que es relaciona en l'annex II d'aquesta resolució, creat per mitjà de la Resolució de 31 d'octubre de 2007, de la Universitat Politècnica de València, publicada en el Diari Oficial de la Comunitat Valenciana número 5.637, de 12 de novembre de 2007, per la qual es compleix la Llei orgànica que regula el tractament automatitzat de les dades de caràcter personal.  
Tercer  
La Universitat Politècnica de València prendrà les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
Quart  
Els responsables dels fitxers automatitzats relacionats en els annexos han d'adoptar les mesures necessàries per a assegurar que les dades de caràcter personal s'utilitzaran exclusivament per a les finalitats que en van justificar la creació.  
Cinquè  
Els afectats pels fitxers automatitzats relacionats en els annexos poden exercir el dret d'accés, de rectificació i de cancel·lació de les dades i d'oposició al tractament, davant de l'òrgan competent i en la forma reglamentària establida, en els casos previstos en la legislació vigent.  
Sisè  
Aquesta resolució entrarà en vigor l'endemà de la seua publicació en el Diari Oficial de la Comunitat Valenciana.  
València, 24 de juny de 2009. El rector: Juan Julià Igual.  
ANNEX I  
Fitxer de videovigilància de l'ASIC.  
Motiu de la supressió: s'han complit les finalitats per a les quals es van demanar les dades i no és procedent continuar amb el tractament d'aquestes.  
Destinació de la informació o previsions adoptades per a destruir-la: s'han destruït totes les dades contingudes en el fitxer, i s'ha verificat la irrecuperabilitat d'aquestes.   
ANNEX II  
Fitxer de la Biblioteca General  
Finalitat i usos previstos: gestió del préstec a domicili, personal o interbibliotecari dels documents propietat de la biblioteca. Gestió econòmica i administrativa de les adquisicions de recursos bibliogràfics per a atendre les necessitats dels usuaris. Seguiment de l'ús dels mitjans audiovisuals de la biblioteca. Difusió d'informació pròpia, promoció de les activitats del servei i de la seua oferta formativa i realització d'enquestes i estadístiques sobre productes i serveis de la biblioteca.  
Persones o col·lectius dels quals s'obtenen les dades o que resulten obligades a subministrar-les: personal d'administració i serveis, personal docent i investigador, alumnes i qualsevol altre membre de la comunitat universitària a qui s'autoritze l'ús de la biblioteca.  
Procediment de recollida de les dades: transferència electrònica.  
Estructura bàsica del fitxer i descripció de les dades recollides: dades de caràcter identificatiu: document nacional d'identitat, nom, cognoms, telèfon, adreça postal i electrònica. Dades de característiques personals, acadèmiques, professionals, sancions administratives i de transaccions. Dades de salut.  
Cessions de dades previstes: cap.  
Òrgans de les administracions responsables del fitxer: Vicerectorat per al Desenvolupament de les Tecnologies de la Informació i les Comunicacions.  
Serveis o unitats davant els quals es poden exercir els drets d'accés, rectificació, cancel·lació i oposició: Biblioteca General de la Universitat Politècnica de València.  
Mesures de seguretat: nivell alt.


Còpia Permalink ELI